b'\n_START_ARTICLE_\nVatanspor\n_START_SECTION_\nHistorie\n_START_PARAGRAPH_\nForeningen Vatanspor blev dannet i 1989 med dav\xc3\xa6rende adresse p\xc3\xa5 Lottesvej 12 kld., 8220 Brabrand, af en lille gruppe unge med tyrkisk baggrund, anf\xc3\xb8rt af Mustafa Pelit, som stadig er en del af klubben. Hensigten med dannelsen af foreningen var \xc3\xb8nsket om at samle unge med indvandrerbaggrund under et tag og dermed give de unge muligheden for et f\xc3\xa6lles tr\xc3\xa6fsted. Det var s\xc3\xa5ledes hensigten at holde de unge v\xc3\xa6k fra gaderne herunder kriminalitet. Samtidig blev holdet tilmeldt JBU\xe2\x80\x99s fodboldturnering og har siden v\xc3\xa6ret tilmeldt denne._NEWLINE_Klubbens dav\xc3\xa6rende og nuv\xc3\xa6rende medlemmer har v\xc3\xa6ret og er velfungerende integrerede unge mennesker i det danske samfund. P\xc3\xa5 nuv\xc3\xa6rende tidspunkt repr\xc3\xa6senterer klubben spillere med r\xc3\xb8dder fra bl.a. Danmark, Tyrkiet, Iran , Irak, Sudan, Somalia, USA, F\xc3\xa6r\xc3\xb8erne, Bosnien, Libanon, Pal\xc3\xa6stina og spillere fra 3 forskellige Afrikanske lande. S\xc3\xa5 alle er velkommen i Vatanspor uanset nationalitet eller religion.\n_START_SECTION_\nFankultur\n_START_PARAGRAPH_\nVatanspor har et f\xc3\xa6llesskab som man ikke ser i mange klubber. Det er meget unikt i forhold til mange andre klubber. Der er tid  mange frivillige, som p\xc3\xa5 f.eks. kampdage for klubbens fodboldhold er med til at g\xc3\xb8re n\xc3\xa6romr\xc3\xa5det mere attraktivt. P\xc3\xa5 en god sommerdag kan der normalt v\xc3\xa6re mellem 400-600 tilskuere, som ikke kun er der pga. fodbolden, men pga. hele atmosf\xc3\xa6ren omkring klubben. Det er specielt og forst\xc3\xa5eligt hvorfor interessen for Vatanspor er st\xc3\xb8rre end den nogensinde har v\xc3\xa6ret.'